
Tájékoztatás iskolai étkeztetéssel kapcsolatos változásokról

Tisztelt Szülők!
2026.06.30. napjáig volt lehetőség az iskolai étkezés igénybevételéről szóló  nyomtatványt a Pilisszentiván község Polgármesteri Hivatal ügyfélszolgálatán leadni ill. az iskolaebed@pilisszentivan.hu e-mail címre megküldeni.
2026.09.01. napjától új szolgáltató biztosítja az intézményi étkeztetést. Lehetőség lesz A és B menü választására. A Szülők tárgyhónapot megelőző hónap 15-22. napja között tudják a Menza Pure rendszerben kiválasztani a kívánt menüt. Abban az esetben, ha elmarad az adott időpontban a választás, a rendszer automatikusan az A menüt állítja be. 
Aki még nem adta le az étkezési igényét és szeretné, ha gyermeke 2026.09.02-től igénybe vegye az iskolai étkezést, kérjük, hogy a szükséges nyilatkozatokat elsősorban az iskolaebed@pilisszentivan.hu e-mail címre 2026.08.14. 12 óráig küldje meg, ill. ugyan eddig leadható a hivatal ügyfélszolgálatán is. 
A nyomtatványok a www.pilisszentivan.hu honlapon elérhetőek.
Aki 2026.08.14. napját követően adja le a nyilatkozatot, ill. későbbi időpontban csatlakozik be az étkeztetésbe, annak csak az A menüt tudjuk biztosítani szeptember hónapban. Az októberi hónap menüválasztását 2026.09.15-22 napja között szükséges elvégezni.
A speciális étrendet igénylő gyermekek részére továbbra is egyféle menü kerül biztosításra, így részükre nem adott a választás lehetősége.
Elérhetőség kérdés esetén:
Kepplerné Jószai Hajnalka   pénzügy                                 06-70-319-1014
Geiselhardt Anett    gazd. ov.		                                06-30-701-8023	
iskolaebed@pilisszentivan.hu

